Atous cels qui verront,  orront ces presantes letres: Nous Guillaume li Fors d’Ostun Baillis d’Auxois,  de la Montaigne pour noble Baron Eude Duc de Bourgoigne façons sauoir, que com plaiz fut par deuant nous en nos assises d’Aualon entre Frere Iean de Vignoles Moigne  Procureur de Religieuses personnes l’Abbé  lou Couuent de l’Eglise de Mostier S. Iean, en nom de Procureur desdits Religieus pour eaus,  pour lor dite Eglise d’vne part. Et Maistre Iean Sadom d’Aualon Clerc Procureur,  en nom de Procureur de Monsieur lou Duc de Bourgoigne,  pour luy d’autre part. Sur ceu que li dis Procureur des dis Religieus disoit  proposoit en iugement par deuant nous en nom de Procureur encontre ledit Procureur Monsieur le Duc en nom que dessus, que com li dis Religieus fussient  hussient esté en possession  en saisine de la haute Iustice de toute la ville de Courmarien,  dou finage d’icelle, exceptes les Mes Monsieur lou Duc de ladite ville  moisinement au temps que vne Truie fut trouuée despaue à Courmarien fors des Mes lou Duc. Nous qui de droict ne voulons, ne debuons estre defaillans en nom dou Pere,  dou Fils,  dou sainct Esprit, Amen. Disons  prononceons,  à droict que li dis Procureur des dis Religieus, en nom que dessus a bien  soufisamment prouuée sentention dessus dite,  que li Procureur Monsieur le Duc en nom de Procureur n’a prouuée de la soie entention chose que li puisse ne doiue valoir. Parquoy nos la main Monsieur le Duc souueraine mise en la haulte Iustice de toute la ville de Courmarien,  dou finage excepte es Mes Monsieur le Duc de ladite Ville’,  ainsit ladite main mise en la Truie  és Porcels, dont mention est faicte ou proces dessus dits, ostons au profit desdits Religieus,  condamnons par nostre sentence definitiue Monsieur le Duc en la personne de son dit Procureur,  lou dit Procureur en nom que dessus à cesser dou trouble  de l’empeschement que ils mettoint és dits Religieus en lor dite saisine de la dite haulte Iustice de la Ville de Courmorien,  dou finage, excepté les Mes Monsieur le Duc,  ansit en ladite saisine de ladite Truie,  des Pourceaus. Sauue à Monsieur le Duc la question de la proprieté. En tesmoignage de laquelle chouse, nous auons mis lou seaul dou Baillage d’Auxois en ces presantes lettres. Faictes  données en nos assises dessus dites l’an de grace mille trois cens vint  sex.